OzLabs/hebrew-wiki-articles huggingface dataset:
Led Zeppelin (אלבום)

Led Zeppelin הוא אלבום הבכורה של הלהקה הבריטית לד זפלין, שיצא לאור בשנת 1969. המוזיקה החדשנית וטכניקות ההקלטה שהוצגו באלבום נחשבות היום כבין המשפיעות והחשובות ביותר בהקשר להופעה המוזיקלית הראשונה של להקה, כאשר הן יוצרות הגדרה חדשה לחלוטין בז'אנר הרוק.

האלבום הציג לציבור את הדינמיקה הייחודית של לד זפלין, מהשילוב בין מוזיקת בלוז לרוק עד לתרומה המוזיקלית המשותפת של כל אחד מחברי הלהקה. על אף שכל היסודות הללו פותחו עוד בהמשך, האלבום היווה סוג של שרטוט בסיסי שלפיו הלהקה המשיכה לעבוד עד סוף הקריירה שלה.

== היסטוריה ==
על אף המקוריות הייחודית שהוצגה באלבום, הוא כולל שלושה שירים שנכתבו בידי אמנים אחרים: You Shook Me ו-I Can't Quit You Baby נכתבו בידי אמן הבלוז וילי דיקסון; השיר Babe I'm Gonna Leave You, בניגוד לקודמים, נחשב בטעות בידי ג'ימי פייג' בתור שיר עם בריטי, ולפיכך הוא נתן את הקרדיט לעצמו, אך מאוחר יותר כשהסתבר שהשיר נכתב בידי אן בראדון, הקרדיט הועבר אליה בהדפסות המחודשות של האלבום. לעומת זאת, דיקסון קיבל קרדיט הוגן על כתיבת שני השירים הנ"ל (על אף שמאוחר יותר, You Shook Me קיבל קרדיט על שם ג'יי. בי לנויר), אך בהמשך הלהקה נתבעה על ידי דיקסון של שימוש בשניים משיריו ללא מתן קרדיט באלבומם השני, Led Zeppelin II.

השיר Dazed And Confused נחשב לחותם של האלבום: פתיחת השיר האפלולית מאופיינת בעבודת בס של ג'ון פול ג'ונס, עבודת תיפוף אגרסיבית מצד ג'ון בונהם וריפי גיטרה עוצמתיים מצד פייג'. החלק המרכזי של השיר מציג את פייג' מנגן על הגיטרה בעזרת קשת של כינור, טכניקה בהמצאתו בתקופה בה עבד בתור גיטריסט אולפנים, ומאוחר יותר בתור הגיטריסט בלהקת ציפורי החצר.

האלבום הדגים התפרסות על מספר רב של מרקמים מוזיקליים מלבד ריפי גיטרה עוצמתיים. הקטע האינסטרומנטלי באלבום Black Mountain Side הציג את היצירתיות המוזיקלית הייחודית של פייג', כשבמקביל השיר Babe I'm Gonna Leave You מציג את היכולות של פייג' על גיטרה אקוסטית, שיתפתחו מאוחר יותר ויהוו את הבסיס לאלבום Led Zeppelin III.
בשיר Your Time Is Gonna Come ניגן פייג' לראשונה על גיטרת פדל סטיל ולטענתו "היא הייתה קצת לא מכוונת".

עטיפת האלבום מציגה רפרודוקציה לתמונה המפורסמת של אסון הצפלין של הינדנבורג. התמונה עברה עריכת "פוזיטיב נגטיב" בידי האמן ג'ורג' הארדי.

בשנת- 2003, ערוץ VH1 דירג את האלבום במקום ה-44 ברשימת האלבומים הגדולים ביותר.
התמונה המקורית של אסון הינדנבורג

== רשימת השירים ==
צד 1
#Good Times Bad Times (בונהם/ ג'ונס/ פייג')- 2:46
#Babe I'm gonna Leave You (בארון/ פייג'/ פלנט)- 6:41
#You Shook Me (דיקסון/ לנויר)- 6:28
#Dazed and Confused (פייג') - 6:26

צד 2
#Your Time Is Gonna Come (ג'ונס/ פייג')- 4:34
#Black Mountain Side (פייג')- 2:05
#Communication Breakdown (בונהם/ ג'ונס/ פייג')- 2:27
#I Can't Quit You Baby (דיקסון)- 4:42
#How Many More Times (בונהם/ ג'ונס/ פייג')- 8:28

== קרדיטים ==
*ג'ימי פייג' - גיטרה חשמלית, גיטרה אקוסטית, גיטרת פדל סטיל, שירת ליווי והפקה מוזיקלית.
*רוברט פלנט - שירה, מפוחית.
*ג'ון פול ג'ונס - גיטרה בס, אורגן, שירת ליווי.
*ג'ון בונהם - תופים, טימפני, שירת ליווי.

==קישורים חיצוניים==
* 

== הערות שוליים ==

קטגוריה:אלבומי בכורה מ-1969
קטגוריה:אלבומי לד זפלין
קטגוריה:אלבומים באנגלית
קטגוריה:אלבומים שהוקלטו באולפני אולימפיק
קטגוריה:אלבומי יהלום בארצות הברית
קטגוריה:אלבומי יהלום בקנדה
קטגוריה:אלבומי חברת אטלנטיק רקורדס
קטגוריה:אלבומי חברת וורנר מיוזיק גרופ
בימיש

בימיש אנד קרופורד (באנגלית: Beamish and Crawford) היא מבשלת בירה שנוסדה בקורק, אירלנד בשנת 1792 על ידי ויליאם בימיש וויליאם קרופורד. הם רכשו מבשלה שהייתה קיימת במקום ופעלה מ-1650. המבשלה ממוקמת בליבה של העיר העתיקה של קורק.

ב-1962 נרכשה המבשלה על ידי חברת המשקאות הקנדית "קארלינג-אוקיפ" בע"מ, שהחליטה על תוכנית מודרניזציה שתעבור על המבשלה. ב-1995 נמכרה המבשלה לחברת המשקאות "סקוטיש אנד ניוקאסל" (Scottish and Newcastle).

== בימיש סטאוט ==
בימיש סטאוט (Beamish Stout) הוא המותג המוכר ביותר של מבשלת בימיש אנד קרופורד. היא דומה מאוד לשני סטאוטים איריים נוספים: גינס (Guinness) ומרפי'ס (Murphy's).

== בימיש רד ==
בימיש רד (Beamish Red) הוא שיכר (Ale) אדמדם מתקתק בעל דמיון לסמית'וויק'ס (Smithwick's) ולמרפי'ס איריש רד (Murphy's Irish red), אך באופן אירוני מיוצר רק לצורכי יצוא.

==קישורים חיצוניים==

* 

==הערות שוליים==

בימיש אנד קרופורד
קטגוריה:משקאות אלכוהוליים
יו גריפית'

בן חור]]
יו גריפית (באנגלית: Hugh Griffith; 30 במאי 1912 - 14 במאי 1980) היה שחקן בריטי, זוכה פרס האוסקר לשחקן המשנה הטוב ביותר על תפקידו בסרט "בן חור".

== חייו ==
גריפית' למד בבית ספר מקומי וניסה להתקבל ללימודים באוניברסיטה, אולם נכשל בבחינה באנגלית. למרות זאת היה נחוש לעשות קריירה בבנקאות. הוא נהייה לפקיד בנק ועבר להתגורר בלונדון כדי להתקרב לאפשרויות בתחום המשחק, שהיו אז דלות ביותר: ב-1939 הופיע בסרט טלוויזיה זניח ובסרט קולנוע ללא קרדיט. בדיוק כשהחל להתקדם והתקבל ללימודים באקדמיה המלכותית לאמנות הדרמה, נקרא לשרת בצבא, בהודו ובמיאנמר בעת מלחמת העולם השנייה. הוא חידש את קריירת המשחק שלו בשנת 1947. מאותה שנה ואילך הופיע גריפית' בשורה ארוכה של תפקידי משנה בסרטים בריטים. ההזדמנות הגדולה שלו לפרוץ לחזית הבמה הגיעה ב-1953 כשכיכב לצד לורנס אוליבייה בסרט "אופרת הקבצן" (The Beggar's Opera). 

יחד עם זאת, גם לאחר מכן המשיך להופיע בסרטים בריטיים בתפקידים משניים בלבד, וכך היה גם בסרט זוכה האוסקר "בן חור", בו גילם גריפית' את השיח' הערבי אידרים, שהשאיל ליהודה בן חור (צ'רלטון הסטון) ארבעה סוסים לקראת מרוץ המרכבות המפורסם. תפקיד זה זיכה את גריפית' בפרס האוסקר לשחקן המשנה, והזניק את הקריירה שלו בן לילה. הוא החל לככב בסרטים הוליוודיים ובהם "הבוגד שלא בגד" (1962), "אקסודוס" של אוטו פרמינגר, "המרד על הבאונטי" עם מרלון ברנדו, הסרט זוכה האוסקר "טום ג'ונס", בו קיבל מועמדות נוספת לאוסקר במול פלנדרס (1965) ובסרטו של ויליאם ויילר, "כיצד לגנוב מיליון". ב-1968 כיכב בתפקיד פייגין בסרט נוסף שזכה באוסקר (שלישי במספר), "אוליבר!", על פי הרומן הנודע של צ'ארלס דיקנס. לאחר מכן הופיע בדרמה "יום הדין" (The Fixer), על פי ספרו של ברנרד מלמוד, שעליו קיבל מועמדות לפרס גלובוס הזהב ובסרט "אנקת גבהים" על פי הרומן של אמילי ברונטה.

ב-1972 הופיע לראשונה בחייו בתפקיד הראשי בסרט קולנוע. היה זה בסרטו של הבמאי האיטלקי הנודע פייר פאולו פאזוליני, סיפורי קנטרברי. במאי גדול אחר ביים אותו באותה שנה, רומן פולנסקי בסרטו "מה?", בו הופיע גריפית' לצד מרצ'לו מסטרויאני. שנה אחר כך הופיע בסרטו האחרון של הזמר הבריטי קליף ריצ'רד שנקרא "Take Me High" משנת 1973. 

גריפית', שמרבית חייו התמודד עם בעיות אלכוהוליזם, נפטר ערירי במאי 1980, בלונדון, כתוצאה מהתקף לב. הוא מעולם לא נישא.

==טריוויה==
* היה מועמד לפרס הטוני על הופעתו בברודוויי במחזה "הבט הביתה, מלאך" של הסופר תומאס וולף. הוא קיבל מועמדות לשחקן הראשי, בעוד שכשחקן קולנוע כיכב תמיד כשחקן משנה בלבד.
* בטקס פרס גלובוס הזהב של פברואר 1969 גריפית' התחרה נגד עצמו בקטגוריית 'שחקן המשנה הטוב ביותר', כשהיה מועמד הן על "אוליבר!" והן על "יום הדין".

==קישורים חיצוניים==

* 
* 

קטגוריה:שחקני קולנוע וטלוויזיה ולשים
קטגוריה:זוכי אוסקר: שחקן המשנה הטוב
קטגוריה:בוגרי האקדמיה המלכותית לאמנות הדרמה
קטגוריה:בריטים שנולדו ב-1912
קטגוריה:בריטים שנפטרו ב-1980
מלוטרון

מלוטרון מדגם MK II
המלוטרון הוא כלי מקלדת שהתפתח באנגליה בשנות ה-60 של המאה ה-20, וידוע כדוגם הצלילים הראשון. המלוטרון מבוסס על מאגר סרטים מגנטיים, כאשר על כל אחד מהם מוקלט צליל באורך של כ-8 שניות. כל אחד מהקלידים בכלי מפעיל סרט הקלטה שונה.

הדגמים הראשונים של המלוטרון כללו 18 סטים של כלים כגון כינורות, חלילים וחצוצרות. דגמים מאוחרים יותר כללו גם מקהלות, גיטרות ואקורדיון.

במלוטרון השתמשו בעיקר להקות רוק מתקדם, אם כי הוא שימש גם בפופ, ברוקנרול ובז'אנרים אחרים.

==היסטוריה==
הדגם המסחרי הראשון של כלי המבוסס על דגימת צליל היה ה"צ'מברלין", שאותו פיתח מוזיקאי בשם הארי צ'מברלין בשנות ה-50 של המאה ה-20. הוא פיתח מקלדת אנלוגית שפעלה על העיקרון של לחיצה על קליד שמפעילה סרט הקלטה. בשנת 1960 המוצר היה מוכן לשיווק, ונמכר בתור "צ'מברלין מיוזיקמאסטר". הכלי לא הצליח מבחינה כלכלית והיו בו הרבה בעיות טכניות, עד שלבסוף מנהל השיווק של צ'מברלין – ביל פרנזן – מכר את הטכנולוגיה לאחים בראדלי מאנגליה. הם הקימו חברה בשם "מלוטרוניקס" והחלו בהקלטות שנמשכו 3 חודשים. בשנת 1963 יצא הדגם הראשון, MKI ולאחר 6 חודשים הדגם המשופר MKII. אחריו הגיעו דגמים שונים עם צלילים חדשים. הוא הפך לכלי ידוע במוזיקת הרוק ולהקות רבות שחיפשו את הסאונד המיוחד המזוהה בעיקר עם מוזיקה פסיכדלית מבריטניה של סוף שנות ה-60 כמו הביטלס, מודי בלוז, הקינקס, טרפיק, הרולינג סטונז, קינג קרימזון, ג'נסיס ורבות אחרות השתמשו בו.

למרות יתרונותיו, היו לו גם חסרונות רבים. לא היה נוח לנייד אותו ממקום מקום, הוא היה יקר מאוד (בסביבות 1,000 לירות שטרלינג של זמנו) וכמעט בלתי אפשרי היה להשתמש בו בהופעות חיות. למרות החסרונות הוא ידוע ומוערך ככלי בעל צליל ייחודי אשר סלל את הדרך לדוגמי צלילים מודרניים.

==המלוטרון במוזיקה הפופולרית==
המוזיקאי הבריטי גרהם בונד היה מוזיקאי הרוק הראשון שהקליט עם המלוטרון, בתחילת 1965. שנה אחר כך הביטלס שילבו אותו בשירם Strawberry Fields Forever. למרות זאת, היה זה מייק פינדר מלהקת המודי בלוז שפרסם את המלוטרון במוזיקה הפופולרית באלבומם מ-1967 Days of Future Passed. המלוטרון הפך להיות כלי קבוע בהקלטותיהם, ובאלבום Seventh Sojourn הם גם השתמשו בצ'מברלין – האב הקדום של המלוטרון. בנוסף לכך השתמשו בו גם הזומביז, הרולינג סטונז, הבי ג'יז, פינק פלויד, הסטרובס, דייוויד בואי, קינג קרימזון ואחרים.

שיאו של השימוש במלוטרון היה בתחילת שנות ה-70. הוא שימש באופן קבוע ככלי ליווי אצל רבות מלהקות הרוק המתקדם כגון פינק פלויד וג'נסיס, ולהקת לד זפלין אף השתמשה בו בהופעות חיות כחליל בשיר Stairway to Heaven.

גם בכמה הפקות ישראליות ניתן לשמוע מלוטרון, למשל בשירו של אושיק לוי ”זה מכבר” (לחן: מתי כספי), בשיריהם של הנשמות הטהורות ”קפה אצל ברטה” (לחן: נתן כהן) ו-”שיר היונה” (לחן: מתי כספי), או בשירו של גבי שושן ”בראשית” (לחן: צביקה נוי).

הופעתם של סינטיסייזרים זולים ואמינים יותר מאשר המלוטרון בישרו את דעיכתו. בעקבות השפעת הפאנק, המלוטרון נדמה כשריד של תקופת שנות השבעים. בשנות השמונים עוד כמה להקות פוסט-פאנקיות השתמשו בו, כמו ה-Orchestral Manoeuvres in the Dark באלבום Architecture & Morality מ-1981. לאחרונה קיימת פריחה מחודשת של המלוטרון, כשיותר ויותר אמנים רוצים לחזור לצליל של שנות ה-70 - חזרה זו מודגמת על ידי השימוש שעשו הלהקות רדיוהד ורוקפור (הישראלית) במלוטרון, בחלק מאלבומיהם.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:כלי מקלדת
קרפדה מצויה

הקרפדה המצויה (שם מדעי: Bufo bufo) היא מין בסוג קרפדה במשפחת הקרפדיים. נפוצה בכל אירופה, למעט אירלנד, ובמספר איים בים התיכון. במזרח, תפוצתה מגיעה עד לאזור אירקוטסק שבסיביר, ובדרום עד לצפון-מערב אפריקה.

==מאפיינים==
קרפדה מצויה בוגרת מגיעה לגודל של 18 סנטימטר. לעורן מראה דמוי יבלת, וצבען נע בין ירוק וחום. הן מפרישות רעל מצחין לשם הגנה מפני טורפים. רעל זה מספיק על מנת להרתיע את מרבית הטורפים, אולם המין נחש מים אירופי וקיפודים חסינים לרעל זה. הזכרים מבלים את מרבית זמנם על היבשה. הנקבות נכנסות למקורות מים עומדים, כמו שלוליות, ושם מטילות את ביציהן. קל להבחין בין ביצי קרפדה לביצי הצפרדע המצויה (Rana temporaria), על ידי כך שהצפרדע מטילה את ביציה בגושים, בעוד שהקרפדה מטילה את ביציה בשרשראות. הקרפדה המצויה מטילה את ביציה באביב, כאשר הנקבות משתדלות לחזור למקום בו הם נולדו לשם הטלת הביצים. ראשני הקרפדה המצויה נראים ככל הראשנים, למעט ראשם הגדול והעגול יותר, וזנבם הקצר יותר.

תזונתן של הקרפדות המצויות מורכבת מחסרי חוליות, כגון חרקים, זחלים, עכבישים, שבלולים ותולעים, אותם הם לוכדים בעזרת לשונן הדביקה. פרטים גדולים מהממוצע אף יאכלו נחשי מים קטנים ועכברוני קמה, אותם הם בולעים בעודם חיים. הקרפדות המצויות פעילות בעיקר בלילה, ושיא פעילותן מתרחש במזג אוויר לח.

בגרמניה, בבריטניה ובפולין קרפדות מצויות רבות נדרסות למוות במהלך חציית דרכים בזמן תקופת הרבייה (כאשר הן רוצות להגיע למקום הולדתן). מסיבה זו, חפרו במקומות מסוימים מנהרות מיוחדות מתחת לדרכים על מנת שהקרפדות תוכלנה לעבור בשלום. לעיתים אף ניתן למצוא "סיורי קרפדות", בהם קבוצות אנשים מעבירות את הקרפדות למקום "מבוקשן" באופן יזום.

==קישורים חיצוניים==

קרפדה מצויה

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
מצויה
קטגוריה:צרפת: דו-חיים
קטגוריה:דו-חיים רעילים
קטגוריה:בעלי חיים שתוארו ב-1758
חוק שארל

חוק שארל הוא אחד מחוקי הגז האידיאלי. החוק התגלה על ידי הפיזיקאי הצרפתי ז'אק שארל ב-1787, וקרוי על שמו. לואי ז'וזף גה-ליסאק גילה אותו באופן עצמאי ב-1802, ולכן החוק קרוי גם חוק שארל - גה-ליסאק. החוק עצמו הוא מקרה פרטי של משוואת הגז האידיאלי לתהליך איזובארי (שווה-לחץ). 

חוק שארל קובע, כי בלחץ קבוע, נפחה של כמות נתונה של גז גדל ככל שהטמפרטורה גדלה, ולהפך - כלומר, הנפח והטמפרטורה נמצאים ביחס ישר. ובלשון מתמטית: <math>\ \frac{V}{T} = constant</math>.

==קישורים חיצוניים==
* 

קטגוריה:תרמודינמיקה
שארל

de:Thermische Zustandsgleichung idealer Gase#Gesetz von Amontons
הסווינגינג בלו ג'ינס

הסווינגינג בלו ג'ינס (אנגלית: The Swinging Blue Jeans) הייתה להקת רוק בריטית מהעיר ליברפול מאמצע שנות ה-60 של המאה ה-20.

== היסטוריה ==
הלהקה הוקמה בשנת 1958 כאיחוד של שתי להקות והופיעה במועדונים כמו קאוורן, מארדי גרא ודאונביט בליברפול. חברי הלהקה המקורית היו הסולן והגיטריסט המוביל ריי אניס, הגיטריסט ראלף אליס, נגן הבס לס ברייד והמתופף נורמן קולקה. בשנת 1963 שינו חברי הלהקה את שמם לשם הסווינגינג בלו ג'ינס וקיבלו חוזה בחברת התקליטים HMV. הסינגל הראשון שלהם פרי עטם It’s too late now זכה להצלחה בינונית במצעד והסינגל השני שכתבו לא נכנס למצעד. רק הלהיט השלישי - Hippy hippy shake של צ'אן רומירו הפך ללהיט, וכך גם Good Golly Miss Molly של ריצ'רד הקטן ו- You're no good של בטי אוורט. בסוף 1964 עזב ראלף אליס את הלהקה ובמקומו צורף טרי סילבסטר שהיה חבר בלהקת The Big Three ויותר מאוחר החליף את גרהאם נאש בלהקת ההוליס. ההמשך היה מוצלח פחות. הם כתבו את Promise you’ll tell her שלא צעד, ולמעשה, רק להיט אחד נוסף Don’t make me over של דיון וורוויק נכנס למצעד. ב-1968 הלהקה התפצלה. ריי אניס הקים את להקת ריי אניס והסווינגינג בלו ג'ינס, הקליט שני שירים שלא נכנסו למצעד והלהקה התפרקה. ב-1973 הקים ריי אניס שוב את הסווינגינג בלו ג'ינס עם הרכב חדש והלהקה הפכה ללהקת הופעות מצליחה אבל לא הצליחה להיכנס למצעד הבריטי.

==להיטי הלהקה==
<div style="direction: ltr;">
*It’s too late now / Think of me #30UK 07/63
*Do you know / Angie 09/63
*Hippy hippy shake / Now I must go #2UK #24US 01/64
*Good golly Miss Molly / Shaking feeling #11UK #43US 04/64
*You’re no good / Don’t you worry about me #3UK #97US 07/64
*Promise you’ll tell her / It’s so right #130US 08/64
*It isn’t there / One of these days 12/64
*Make me know you’re mine / I’ve got a girl 04/65
*Crazy ‘bout my baby / Good lovin’ 10/65
*Don’t make me over / What can I do today #31UK #116US 02/66
*Sandy / I’m gonna have you 06/66
*Rumors, gossip, words untrue / Now the summer’s gone 11/66
*Tremblin’ / Something’s coming along 06/67
*Don't go out into the rain / One woman man 08/67 
</div>

==אלבומי הלהקה==
<div style="direction: ltr;">
*Blue Jeans a-Swingin’ 1964
</div>

==ראו גם==
*הפלישה הבריטית

==קישורים חיצוניים==

* 

קטגוריה:להקות רוק בריטיות
טירספול (כדורגל)

מועדון הכדורגל טירספול (במולדובנית: FC Tiraspol) היה מועדון כדורגל מולדובי, שייצג את העיר טירספול. יריבתה המושבעת של הקבוצה הייתה שריף טירספול, קבוצת כדורגל נוספת מהעיר. הקבוצה שיחקה בליגת העל המולדובית.
== היסטוריה == 
הקבוצה נוסדה בשנת 1992 בשם "קונסטרוקטורול קישינב". לקבוצה אליפות אחת (1997) ו-3 זכיות בגביע המולדובי (1996, 2000, 2013).

הקבוצה החלה את הופעותיה באירופה בעונת 1996/1997 בגביע אירופה למחזיקות גביע. בסיבוב המוקדמות ניצחה את הפועל ראשון לציון ובסיבוב הראשון הקבוצה הפסידה לגלאטסראיי והודחה מהטורניר.

בשנת 2001 עברה הקבוצה לשחק בכפר צ'ובורצ'יו שבטרנסיסטריה תחת השם "קונסטרוקטורול צ'ובורצ'יו", שנה לאחר מכן עברה הקבוצה בשנית, הפעם לטירספול, בירת טרנסיסטריה, אז שינתה את שמה ל"פ.צ. טירספול".

בעונת סיימה הקבוצה במקום ה-4 בליגת העל המולדובנית. ב-26 במאי 2015, עם סיום העונה הסדירה, פורסמה הודעה באתר הקבוצה על פירוקה. בהודעה נכתב כי בהנהלת הקבוצה הוחלט על פרישה מהליגה האירופית ומכל מסגרת כדורגל במולדובה. בהודעה נכתב גם על שחרור השחקנים, המאמנים ואנשי הצוות המקצועי מחוזיהם.

==קישורים חיצוניים==
* 

קטגוריה:קצרמר טרנסניסטריה
קטגוריה:קבוצות כדורגל שהתפרקו
קטגוריה:טירספול: ספורט
קטגוריה:קבוצות כדורגל מולדובניות
קטגוריה:קבוצות כדורגל שהוקמו ב-1992
המחפשים

המחפשים (הסרצ'רז, באנגלית: The Searchers) היא להקת רוק בריטית מהעיר ליברפול שפעלה בתחילת שנות ה-60.

== היסטוריה ==
הלהקה הוקמה בשנת 1960 על ידי ג'ון מקנלי עם חבריו מייק פנדר וכריס קרטיס, אליהם הצטרף הזמר טוני ג'קסון. שם הלהקה נלקח מהמערבון של ג'ון פורד המחפשים בכיכובו של ג'ון ויין.

הלהיט הראשון של הלהקה בחברת Pye היה Sweets for my sweet שבמקור הושר על ידי הלהקה האמריקאית הדריפטרס. הלהיט הבא Sugar and spice נכתב על ידי המפיק שלהם טוני האץ'. להיט ענק שלישי היה Needles and Pins שנכתב על ידי ג'ק ניצ'ה וסוני בונו עבור ג'קי דה-שנון ואחריו הלהיט Don’t throw your love away של השירלס והלהיט Someday we’re gonna love again של ברברה לואיס. להיט כיסוי נוסף של ג'קי דה-שנון היה When you walk in the room. בשנת 1964 עזב טוני ג'קסון את הלהקה, פרנק אלן הצטרף במקומו ומייק פנדר הפך לסולן. פרט ללהיטי רוק, ביצעו המחפשים גם שירי עם כמו What have they done to the rain ו-Where have all the flowers gone. להיט מתוך תקליט EP של הלהקה משנת 1965 Love potion #9, במקור של הקלוברס, הצליח כסינגל במצעד בארצות הברית.

לקראת סוף שנת 1967 דעכה הלהקה. במשך 6 שנים הקליטה בחברות Liberty ו-תקליטי RCA אך ללא הצלחה. בתחילת שנות השמונים החיה ג'ון מקנלי מחדש את הלהקה שקיבלה חוזה הקלטה בחברת Sire, אך לא חזרה למצעדים. הלהקה מקליטה ומופיעה עד היום.

==להיטי הלהקה==
<div style="direction: ltr;">
*Sweets for my sweet #1UK 08/63
*Sugar and spice #2UK #44US 09/63
*Needles and Pins #1UK #13US 01/64
*Don’t throw your love away #1UK #16US 05/64
*Someday we’re gonna love again #11UK #34US 08/64
*When you walk in the room #3UK #35US 10/64
*What have they done to the rain #13UK #29US 01/65
*Love potion #9 #3US 01/65
*Goodbye my love #4UK #52US 04/65
*Bumble bee #21US 04/65
*He’s got no love #12UK #79US 08/65
*When I get home #35UK 10/65
*Take me for what I’m worth #20UK #76US 10/66
*Take it or leave it #31UK 05/66
*Have you ever loved somebody? #48UK #94US 10/66
*Popcorn double feature 1967
*Western Union 1967
</div>

==תקליטי EP של הלהקה==
<div style="direction: ltr;">
*Ain’t gonna kiss ya #1UK 1963
*Sweets for my sweet #5UK 1963
*Hungry for love #4UK 1964
*The Searchers play The system #4UK 1964
*When you walk in the room #12UK 1965
*Bumble bee #1UK 1965
*Searchers ’65 #15UK 1965
</div>

==אלבומי הלהקה==
<div style="direction: ltr;">
*Meet The Searchers #2UK 09/63
*Sugar and spice #5UK 11/63
*It’s The Searchers #4UK 06/64
*Sound like Searchers #8UK 04/65
*Take me for what I’m worth 12/65
*The Searchers 1980
</div>

==ראו גם==
*הפלישה הבריטית

==קישורים חיצוניים==

* 

* [https://web.archive.org/web/20070524141446/http://www.marstalent.com/bio_mike_pender.htm האתר של מייק פנדר, סולן הלהקה]

קטגוריה:להקות רוק בריטיות
קטגוריה:להקות שהתפרקו בשנת 2019
מצפה משואה

מגדל התצפית במצפה משואה
"וידע כי אל מַשֻאֹת לָכִש...", שורה מס' 2 באוסטרקון מס' 4 צד ב' מ[[תל לכיש]]
מִצְפֶּה מַשּׂוּאָה הוא מגדל תצפית אש שבנתה הקרן הקיימת לישראל באזור רמת אבישור, ממערב ליישוב צפרירים.

המצפה ממוקם בפארק בריטניה. מגדל התצפית מתנשא לגובה של 8 מטרים מעל הקרקע ו-364 מטרים מעל פני הים<ref name=":0"></ref>. סמוך מאוד למגדל התצפית מצויים חניון ללינת שטח ושירותים שלא משתמשים במים (הפסולת עוברת בהם פירוק אורגני). המקום נגיש לרכב ומהווה אתר טיולים פופולרי.

המצפה, המצוי בין תל לכיש לבין עזקה קרוי על שם כתובת שנמצאה בתל לכיש ובה כתוב:

על־פי הארכאולוג יגאל ידין "אל מַשואות לכיש" משמעו "על" מַשואות לכיש: כלומר משמר העיר מדווח כי המשואות בעזקה, העיר הסמוכה - כבו, וכי נבוכדנצר מלך בבל כבש את העיר וכל מה שנותר למגיני לכיש לעשות הוא להוסיף ולהתבצר בעירם.

מגדל התצפית הוקם בשנת 1957 ותוכנן על ידי ישראל דן מילוסלבסקי<ref name=":0" />.

ביולי 1965 התפוצץ במקום מטען חבלה שהניח מחבל מהפת"ח.
==קישורים חיצוניים==

* [https://www.teva.org.il/?CategoryID=1677&ArticleID=2226&utm_source=newsletter&utm_medium=cpc&utm_campaign=sovev_mitspe&utm_source=activetrail&utm_medium=email&utm_campaign=%D7%A0%D7%99%D7%95%D7%96%D7%9C%D7%98%D7%A8%20%D7%AA%D7%97%D7%99%D7%9C%D7%AA%20%D7%90%D7%95%D7%92%D7%95%D7%A1%D7%98%2017 שביל סובב מצפה משואה], באתר החברה להגנת הטבע, יולי 2017

== הערות שוליים ==

קטגוריה:ישראל: נקודות תצפית
קטגוריה:שפלת יהודה
קטגוריה:ישראל: מגדלי תצפית אש
קטגוריה:חבל עדולם
קטגוריה:שביל ישראל
ויזואל קיי

ויזואל קיי (ביפנית: ヴィジュアル系; באנגלית: Visual Kei, "סגנון ויזואלי") מתייחס לתנועה חתרנית ברוק היפני שהתפתחה במהלך שנות השמונים ביפן וזכתה לפופולריות נרחבת במהלך בשנות התשעים והאלפיים המוקדמות.

את הויזואל קיי מאפיינים בעיקר שימוש באיפור, תלבושות צעקניות וצבעוניות ותסרוקות מיוחדות וססגוניות. לעיתים קרובות, אם כי לא בכל המקרים, קיימים גם סימנים של אנדרוגניות, מוזיקאים גברים המגלמים דמויות נשיות, ושימוש במאפיינים נשיים כלליים.

==רשימת להקות (חלקית)==
*גליי (במיוחד בתחילת דרכה)
*Alice Nine
*Antique Cafe
*Cali Gari
*cinema bizarre
*D'erlanger
*D'espairsRay
*Diaura
*Dir en grey
*Dué le Quartz
*Golden Bomber
*hide with Spread Beaver
*Hizaki Grace Project
*Jupiter
*Kagrra
*Kamijo
*Kuroyume
*L'Arc~En~Ciel
*La'cryma Christi
*Lareine
*Luna Sea
*Malice Mizer
*Moi dix Mois
*Moran
*Mucc
*Nightmare
*Penicillin
*Pierrot
*Plastic Tree
*Psycho le Cému
*Raphael
*scarlet valse
*Shazna
*SID
*The Gazette
*Velvet Eden
*Versailles
*X Japan

==קישורים חיצוניים==

קטגוריה:סגנונות מוזיקליים
רודולף אדום האף

רודולף – אייל הצפון אדום־האף (Rudolph the red-nosed reindeer) הוא דמות בדיונית מסיפור פופולרי לחג המולד. הסיפור הופיע בגרסאות שונות לרבות שירה, טלוויזיה וקולנוע.

== מקורות לסיפור ==
סיפורו של רודולף נכתב במקור על ידי רוברט ל. מיי עבור רשת חנויות הביגוד "מונטגומרי וורד" ב-1939. הסיפור הופץ בבתי הכלבו בחינם בתקופת חג המולד לילדים שנכנסו לחנות. מיי היה יהודי ששירותיו נשכרו על ידי הרשת ככותב.

== הסיפור ==
על פי הסיפור רודולף היה בנו של דונר (donner), אחד משמונת איילי הצפון המקוריים של סנטה קלאוס. רודולף נולד עם אף אדום זוהר, שהפך אותו למנודה חברתית בקרב איילי הצפון האחרים. אולם ערב חג מולד אחד השמיים היו מעוננים מדי וסנטה קלאוס לא יכול היה לעוף עם מזחלתו רתומת האיילים. לפתע הבחין סנטה קלאוס באפו הזוהר של רודולף והחליט שאפו ישמש כפנס, ושהוא יעמוד בראש האיילים הגוררים. מאז כלל צוות גרירת מזחלתו של סנטה קלאוס 9 איילים.

== השיר ==
ג'וני מרקס גיסו של מיי החליט לאמץ את הסיפור וכתב עליו שיר, שבמשך השנים הוקלט ובוצע על ידי מספר רב של אמנים. השיר נחשב לנכס תרבותי במדינות דוברות אנגלית.

==קישורים חיצוניים==

קטגוריה:דמויות ספרותיות
קטגוריה:ספרי חג המולד
קרל וינסון

קרל וינסון (באנגלית: Carl Vinson;
18 בנובמבר 1883 - 1 ביוני 1981) היה חבר קונגרס דמוקרטי מטעם מדינת ג'ורג'יה שבארצות הברית. תקופת הכהונה שלו בקונגרס נמשכה יותר מ-50 שנה.

==ביוגרפיה==
וינסון נולד במחוז בולדווין שבג'ורג'יה, סיים את לימודיו בקולג' הצבאי של ג'ורג'יה והחל ללמוד בפקולטה למשפטים באוניברסיטת מרסר ב-1900. בשנת 1909 וינסון נבחר לבית הנבחרים של ג'ורג'יה ושימש בתור יו"ר זמני בבית-הנבחרים החל מ-1911. לאחר שהפסיד בבחירות לכהונה שלישית בעקבות חלוקה מחדש למחוזות בג'ורג'יה ושינוי קהל הבוחרים בעקבותיה, מונה וינסון למשך זמן קצר לשופט בבית המשפט המחוזי של מחוז בולדווין. אך עם מותו של סנאטור מטעם המדינה שהובילה לחילופי תפקידים בין נציגי המדינה בקונגרס, התפנה מושב בבית הנבחרים של ארצות הברית. וינסון הכריז על מועמדותו וגבר על שלושה מתמודדים אחרים בדרך לזכייה במושב. הוא הושבע ב-3 בנובמבר 1914 בתור חבר הקונגרס הצעיר ביותר בבית המחוקקים.

וינסון היה תומך נלהב בסוגיית הביטחון הלאומי ובמיוחד בצי ארצות הברית. בשנת 1931, מונה וינסון ליושב ראש ועדת הצי בקונגרס. במהלך 1934, עזר וינסון להעביר חוק שעקף את ההגבלות על ציים ימיים שנקבעו באמנת לונדון הראשונה, ובכך סייע לצי האמריקאי להחליף את האוניות המזדקנות שלו באוניות מלחמה חדישות. החוק גם סייע ביצירת מקומות עבודה רבים במספנות השונות במהלך שיא השפל הגדול. התוכנית השאפתנית עזרה רבות לצי האמריקאי בשעה שארצות הברית נכנסה למלחמת העולם השנייה.

בהיותו תומך חזק באדמירל ויליאם הלסי, חסם מספר פעמים את מינויו של ריימונד ספרואנס לתפקיד אדמירל הצי. כפיצוי, חוק חסר תקדים שעבר בקונגרס קבע שאדמירל ספרואנס יקבל משכורת של אדמירל מרגע פרישתו ועד יום מותו.

לאחר המלחמה, מוזגה ועדת הצי עם ועדת הצבא ונוצרה ועדה חדשה בשם "ועדת הכוחות המזוינים". וינסון שימש בתור יושב ראש הוועדה עד פרישתו מהקונגרס ב-1965. במהלך כהונתו בתור יושב ראש הוועדה, וינסון פיקח על המודרניזציה של הכוחות המזוינים של ארצות הברית בתחילת המלחמה הקרה וכן על בנייתה של נושאת המטוסים הגרעינית הראשונה של הצי, אוניית צי ארצות הברית "אנטרפרייז".

ב-1964 העניק לו הנשיא לינדון ג'ונסון את מדליית החירות הנשיאותית, עיטור הכבוד האזרחי הגבוה ביותר בארצות הברית.

נושאת מטוסים מסדרת נימיץ קרל וינסון (CVN-70) נקראה על שמו. וינסון אף השתתף בטקס השקתה ב-15 במרץ 1980, כשהיה כבר בן 96.

וינסון מסיב, ההר הגבוה ביותר באנטארקטיקה נקרא על שמו.

==קישורים חיצוניים==

* 
* 

==הערות שוליים==

קטגוריה:חברי המפלגה הדמוקרטית (ארצות הברית)
קטגוריה:מקבלי מדליית החירות הנשיאותית
קטגוריה:חברי בית הנבחרים של ארצות הברית מג'ורג'יה
קטגוריה:בוגרי אוניברסיטת מרסר
קטגוריה:חברי האספה הכללית של ג'ורג'יה
קטגוריה:אמריקאים שנולדו ב-1883
קטגוריה:אמריקאים שנפטרו ב-1981
קיריל ספונוב

קיריל ספונוב (ברוסית: Кирилл Сафонов; נולד ב-21 ביוני 1973) הוא שחקן תיאטרון וטלוויזיה ישראלי-רוסי.

בשנת 2002 גילם ספונוב את דמותו של אנדריי בהצגה "הערב: הניצול" שלאחר מכן עברה לטלוויזיה לערוץ 2. לאחר כשנתיים, בשנת 2004, השתתף בסרט "ורוניקה". ב־2006 השתתף ספונוב בשתי טלנובלות - "האלופה" (הוט 3) ו־"ילדות רעות" (ערוץ 24). בנוסף באותה שנה, שיחק ספונוב בסרט הקולנוע "סיפור חצי רוסי" את דמותו של רומן.

==קישורים חיצוניים==
* 

קטגוריה:שחקני קולנוע וטלוויזיה ישראלים
קטגוריה:ישראלים שנולדו ב-1973
קרפדה (סוג)

קרפדה (בלטינית: bufonem emittunt) הוא סוג במשפחת הקרפדיים אשר בסדרת חסרי הזנב. בסוג זה נכללים יותר מ-250 מינים של 'קרפדות אמיתיות'. סוג הקרפדה הוא סוג קוסמופוליטי, ומיניו מסוגלים לחיות בתנאים קשים. אף על פי כן, הם אינם חיים בקוטב הצפוני, באוסטרליה (למעט קרפדת הקנים, Bufo marinus), בגינאה החדשה ובאיים הסמוכים.

המינים בסוג זה הם בעלי מראה חסון ורגליים קצרות, עובדה שהופכת את הניתור שלהם לחלש יחסית לזה של הצפרדעים. כמו יתר חברי משפחת הקרפדיים, הם חסרים זנב ושיניים. האישונים שלהם אופקיים. עורם נוטה להיות עבה ומחוספס, יבש ומכוסה יבלות. בכפות רגליהן הקדמיות אין קרומי שחייה, ולכן האצבעות חופשיות לנוע. לעומת זאת, בכפות הרגליים האחוריות קיימים קרומי שחייה, אולם הם קטנים. הנחיריים של מיני הקרפדה נמצאים בצדדים. עצם החזה שלהם רחבה, ועשויה מרקמה סחוסית. הביצים שלהם, בדומה לשל יתר הקרפדיים, מוטלות בשרוכים (מין שרשראות).

===מינים===
* Bufo ailaoanus
* Bufo aspinius
* Bufo bankorensis
* קרפדה מצויה (Bufo bufo)
* Bufo cryptotympanicus
* Bufo eichwaldi
* קרפדה גרגריזנס (Bufo gargarizans)
* Bufo japonicus
* Bufo luchunnicus
* Bufo menglianus
* קרפדת קנים (Bufo marinus)
* Bufo pageoti
* קרפדה זהובה (Bufo periglenes) - נכחדה
* Bufo spinosus
* Bufo stejnegeri
* Bufo torrenticola
* Bufo tuberculatus
* Bufo tuberospinius
* Bufo verrucosissimus
* קרפדה ירוקה (Bufo viridis)

==קישורים חיצוניים==

[[קרפדה אמריקאית (Bufo americanus).]]

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1768
קטגוריה:טקסונים שתוארו בידי ג'וזפוס ניקולאוס לאורנטי
קטגוריה:קרפדיים
ראול גלר

ראול גלר (נולד ב-23 בינואר 1936) הוא כדורגלן עבר ורופא ישראלי, מגדולי חלוצי בית"ר ירושלים בכל הזמנים ואורתופד מומחה.

== חייו המוקדמים ==
גלר נולד בקיאבמבה שבפרו, והיה חניך תנועות הנוער בית"ר והנוער הציוני המקומיות. אביו מרכוס (מרדכי) גלר היה כדורגלן ידוע בפולין והיגר לפרו עוד לפני מלחמת העולם השנייה, שם התחתן עם בחורה מקומית. עוד מגיל צעיר הראה כישרון גדול למשחק הכדורגל, ובגיל 13, בעקבות מעבר משפחתו ללימה, הצטרף לקבוצת דפורטיבו מוניסיפל, שם הגיע אל קבוצת הבוגרים כשהוא בן 17 בלבד. כשהיה בן 24, עבר לפורבניר מירפלורס, הצטיין בה כחלוץ וזכה לכינוי "המפציץ היהודי". יכולתו הגבוהה זיכתה אותו בזימון לנבחרת פרו, אך בגלל שנפצע לא הספיק לשחק בנבחרת. במקביל סיים גלר את לימודי הרפואה שלו בתחום האורתופדיה, והתכוון להתחיל בהתמחות בשיקגו. אלא שבמפגש מקרי עם שליח בית"ר ירושלים שהגיע לביקור בפרו (אבי פדרמן), שוכנע גלר לעלות לישראל.

== עלייה וקריירה בבית"ר ==
בינואר 1965 הצטרף לבית"ר, ששיחקה אז בליגת המשנה, והתאכזב מרמת הכדורגל בישראל לדבריו. אך כבר במשחקו הראשון בקבוצה, כבש צמד וחיש מהר הפך לאחד מהבולטים והפופולריים שבשחקני הקבוצה. 
כותרות העיתונים עשו מטעמים מתואר הד"ר שלו: "איזה קילר דוקטור גילר", "הדוקטור הביא תרופה לבית"ר", "רופא ואליל". למרות תואר הדוקטור הלא שיגרתי לכדורגלן הצטייר גלר בתקשורת כאדם צנוע, חביב וביישן.

היה זה עיתונאי הספורט מאיר גבאי ששיבש בכוונה את שמו של גלר ל"גילר" (בכותרת מאמרו "גילר הקילר!"). השיבוש "גילר" השתרש ונתפס בתודעה הציבורית, כשגם ביציעים היו קוראים לו האוהדים "גילר! גילר!".

לאחר שסיים את ההתמחות והפך לאורתופד מנתח, נאלץ לשלב את קריירת הכדורגל עם הרפואה ולא פעם הגיע מאוחר למשחקים בגלל משמרות בבית החולים.
גלר נחשב, עד לעלייתם של אורי מלמיליאן ודני נוימן, לשחקן המקצוען והטכני ביותר ששיחק בקבוצה הירושלמית. גלר היה הכוכב הגדול בעונה הכפולה (1966 עד 1968) שבה עלתה הקבוצה לליגה הלאומית (אז הראשונה). באותה עונה כבש 44 שערים, כולל שלושה שלושערים. 

בשנת 1969 ראול גלר שיחק במדי נבחרת פרו למשחקי המכביה השמינית.

ב-1970 הוא פרש ממשחק פעיל, לטובת עבודה במחלקה האורתופדית של בית החולים הדסה עין כרם. ב-1971 הוא חזר ללבוש שוב את מדי הקבוצה למשך כחצי עונה, על פי בקשת המאמן סמואל רזניק, שחשש מירידת ליגה וחיפש חיזוק מיידי.
לאחר סיום עונה זו בה סייע לבית"ר להישאר בליגה, תלה גלר סופית את הנעליים ופרש מעולם הכדורגל כשהוא בן 35.

בהיסטוריה של בית"ר ירושלים, גלר מדורג שלישי בין מבקיעי השערים: 87, ומדורג ראשון בשערים למשחק: 0.64.

==לאחר הפרישה==
מאז פרישתו מהכדורגל, עובד גלר כרופא אורתופד מומחה. הוא גם שחקן טניס מצטיין ומגיל 35 זכה מספר פעמים באליפות ישראל לגילו.
גלר הוא השחקן היחידי בהיסטוריית הכדורגל הישראלי שתפקד גם כרופא בנוסף להיותו שחקן פעיל.

== קישורים חיצוניים ==

* [http://www.beitar-jerusalem.net/articles.php?mode=showItem&sectionID=128&id=1930"ד"ר ראול גלר - המפציץ היהודי", אתר בית"ר.נט]
* 
* 

קטגוריה:כדורגלנים פרואנים
קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:חלוצי כדורגל פרואנים
קטגוריה:כדורגלני דפורטיבו מוניסיפל
קטגוריה:כדורגלני בית"ר ירושלים
קטגוריה:כדורגלנים יהודים
קטגוריה:ישראלים ילידי פרו
קטגוריה:עולים בשנות ה-1960
קטגוריה:אורתופדים ישראלים
קטגוריה:סגל מרכז רפואי הדסה
קטגוריה:ירושלים: רופאים
קטגוריה:ישראלים שנולדו ב-1936
הלשכה הבין-לאומית למידות ולמשקלות

הלשכה הבין-לאומית למידות ולמשקלות (בצרפתית: Le Bureau International des Poids et Mesures; באנגלית: The International Bureau of Weights and Measures; בראשי תיבות: BIPM) היא הארגון הבינלאומי האחראי על תקנים של יחידות מידה על־פי מערכת היחידות הבינלאומית (SI).

על הלשכה אחראית: "הוועדה הבין-לאומית למשקלות ומידות" המארגנת את "הוועידה הכללית על משקולות ומידות".

הארגון שוכן במתחם Pavillon de Breteuil בעיירה סבר על יד פריז, בירת צרפת. על־פי אמנה בינלאומית על מידות (Convention du Mètre) משנת 1875, ועל־פי הסכם עם ממשלת צרפת שנחתם בשנת 1969 נחשב המתחם לשטח בינלאומי בעל מעמד חוקי מיוחד.

הארגון אחראי על אחדות כלל־עולמית של מידות ועקביות של מערכת היחידות הבינלאומית (SI). הוא פועל באמצעות מעבדות מטרולוגיה של מדינות החברות בו וכן על ידי מעבדות שלו עצמו. במתחם הארגון שמורים בתנאים מבוקרים חפצים שמהווים את התקן הסופי ליחידות מדידה, כגון מטר וקילוגרם.

נכון לינואר 2021, ישנן 63 מדינות חברות ו־40 מדינות עמיתות.

==קישורים חיצוניים==

* 
* 

==הערות שוליים==

קטגוריה:ארגוני תקינה
קטגוריה:ארגונים בין-ממשלתיים
דווית השני, קיסר אתיופיה

דווית השני (בגעז: "ዳዊት", בעברית: "דוד") היה קיסר האימפריה האתיופית בסוף תקופת תור הזהב ותחילת תקופת השפל, בנו של הקיסר נהואד מאשתו הקיסרית נהואד מוגסה. נולד ב-1496 בשם "אגרדוס", הוטבל לנצרות בשם "לבנה דנגל". הוכרז כקיסר ב-13 באוגוסט 1507 כאשר אביו נפטר, הוכתר בשם "אנבסה סגד" (געז: "አንበሳ ሰገድ", "לו סוגדים האריות") ב-13 במאי 1508 ואימץ את השם "דווית" כשם מלכותו בנוסף לכינוי "וונגה סגד" ("לו סוגדים האריות").

== חייו ==
דווית על לכס המלוכה כאשר אביו נפטר, דווית היה רק בן 13 ומפאת גילו הצעיר הורכבה הוחלט כי הקיסרית האם, הלני, שהייתה אז בת למעלה משבעים, תשלוט במקומו כעוצרת. היא שלטה עד 1516. תקופת שלטונו המוקדמת עמדה בסימן קשרים דיפלומטיים עם פורטוגל, אשר בשיתוף פעולה עמה הנחיל דווית תבוסות למוסלמים שבדרום אתיופיה. לאחר ניצחונות אלו חש דווית בטוח בשלטונו וסירב לכרות ברית צבאית עם הפורטוגזים, מה שהתברר כטעות.

=== פלישת אחמד אבן איברהים אל-גאזי ===
עם מותו של הסולטאן אבו באקר ב-1520, השתלט אחמד אבן איברהים אל-גאזי, הנודע בכינויו ״אחמד גראן״, על סולטנות אדאל ובסיוע של נשק מהאימפריה העות'מאנית איחד את מוסלמי קרן אפריקה לג'יהאד על האימפריה האתיופית. משם יצא אל-גאזי בסדרת מסעי מלחמה למוטט את האימפריה האתיופית. הוא תקף לראשונה ב-1528 והנחיל לדווית השני תבוסה כואבת ב 7 או ב 9 במרץ 1529, בקרב שימברה קור. כעבור שנתיים הוא יצא למתקפה נוספת ושוב הביס את הכוחות האתיופיים בקרב אמבסאל, שם כמעט נפל דווית בשביו. ההיסטוריון טוען R.S. Whiteway שמאז איבד דווית השני את היכולת הצבאית להתמודד בקרב שווה כוחות מול אויביו. אחמד וצבאותיו הרסו כנסיות ומנזרים רבים בשטחים שכבשו, ואסלמו בכוח אתיופים רבים. באפריל 1533 כינס שוב אל-גאזי את כוחותיו בדברה ברהן במטרה לבזוז את המחוזות הצפוניים של תיגראי, בגמדר וגוג'ם.

אתיופיה כולה נפגעה קשות במלחמות אלו, והמלך דווית השני גם חווה אובדן אישי: בנו הבכור פיקטור נהרג בקרב ב-7 באפריל 1537 בידי קצין של אל-גאזי, בן אחר בשם מינאס נפל בשבי ב-19 במאי 1539 והוגלה לתימן. הארמון המלכותי באמבה גישן נפל בינואר 1540, אסירי הכלא המלכותי ושומריהם נהרגו כולם והאוצר המלכותי נבזז. מאוחר יותר באותה שנה נהרג דווית עצמו בקרב ליד דברה דאמו ב 2 בספטמבר. ההיסטוריון האתיופי טדסה תמרת כתב:

מסופר כי אחד מבניו הצעירים של דווית, יעקב, הסתתר במערה בשוואה. נכדו של יעקב, סוסניוס, הביס את דודניו ב 1604 בדרכו למלוכה והחל את "הענף הגונדרי" בשושלת הסלומונית של המלוכה באתיופיה. הענף הגונדרי בשושלת המשיך לשבת על כס המלוכה עד עליית תוודרוס השני (1855).

דווית נהרג בלחימה מידי כוחות אחמד אבן איברהים אל-גאזי ליד דברה דמו שבתיגראי ב-2 בספטמבר 1540 ונקבר במנזר אבא ארגוי שבדברה דמו.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:קיסרי אתיופיה
קטגוריה:השושלת הסולומונית
קטגוריה:תקופת תור הזהב האתיופית
קטגוריה:תקופת השפל האתיופית
קטגוריה:מלכים אפריקאים
קטגוריה:ילידי 1496
קטגוריה:נפטרים ב-1540
תושתי

מיקומה של תושתי בגאורגיה
תוּשֶתי (בגאורגית: თუშეთი) או טושתיה במקורות רוסיים ואירופאיים, הוא אזור היסטורי-גאוגרפי קטן במזרח גאורגיה. שטחו כולל את נפת אחמטה שבקצה הצפוני של מחוז קאחתי בגאורגיה.

== גאוגרפיה == 
מגדל עתיק בתושתי
תושתי ממוקם במדרונות הדרומיים של הרי הקווקז הגדול וגובל בצ'צ'ניה מצפון ודאגסטן ממזרח השייכות לרוסיה. כמו כן, גובל תושתי במחוז ההיסטורי של קאחתי, פשאבי-חבסורתי מדרום וממערב. הוא כולל עשרה כפרים, ביניהם אומלו ודרתלו, כאשר אומלו הוא הגדול מביניהם. 

האוכלוסייה האתנית של האזור היא ברובה של גאורגים המכונים "תושים" ("თუშები", תוּשֶבּי). היסטורית, תושתי כוללת ארבע קהילות הרריות המקיפות את עמק נהר האלזני: 

* צובה (წოვა) או צובה-תושים (წოვა-თუშები), אשר צאצאיהם נקראים באצים (ბაცი) דוברי הבאצב
* גוֹמֶטצרי (გომეწრი) שהוא בעצם רכס הרים
* צ'אר'מה (ჩაღმა)
* "פּיריכּיתי תושתי" ("პირიქითი თუშეთი"), הידוע גם בשם "תושתי של פארסמן", הוא רכס הרים, שבין ההרים בו נמצא גם הר הטבולי המתנוסס לגובה של 4,493 מטר.

==היסטוריה == 
הראשונים שאכלסו את הפרובינציה היו גאורגים פגנים מפחובי, שמצאו מפלט בהרים הלא מיושבים במהלך המרד שלהם כנגד ניצורם על ידי מיריאן השלישי מלך איבריה בתחילת שנות השלושים של המאה הרביעית. כתוצאה מכך המירו בכוח את דתם לנצרות מפחד המלכים הגאורגים. אחרי נפילת הממלכה הגאורגית המאוחדת, במאה ה-15, הייתה תושתי תחת שליטתם של מלכים קאחיים. במאה ה-16, הבאצבים (קרובי משפחה של הצ'צ'נים והאינגושטים), החלו להתיישב ברכס צובה של תושתי. המלך לבן מלך קאחתי (1520–1574) הבטיח להם את עמק האלוואני בתמורה לשירותים צבאיים. הם נקראו בידי גאורגים מקומיים "תושי-צובה" (התושים מצובה), ונטמעו במהירות בגאורגים המקומיים והשתמשו גם בשפה הגאורגית וגם בשפתם המקורית, באצב. כיום שפה זו מדוברת בכפר אלוואני עילית (זמו אלוואני).

במהלך הפלישה הגרמנית לברית המועצות, בשנים 1942–1943, מיעוט של מורדים אנטי סובייטים התמקמו באזור זה.

באופן מסורתי, התושים הם רועי צאן. הגאודה התושית והצמר התושתי האיכותי מפורסמים באיכותם ומיוצאים לרוסיה ולאירופה. גם כיום הצאן והבקר הם הענפים המובילים בכלכלה של הרמה התושית. הרועים המקומיים מעבירים את חודשי הקיץ באזורים הגבוהים של תושתי אבל חיים בכפרים שנמצאים נמוך יותר, "אלוואני עילית" ו"אלוואני תחתית" בחורף. המנהגים והמסורות שלהם דומים לגאורגים החיים באזורים ההרריים של מזרח גאורגיה (כמו החבסורים).

תושתי הוא אחד האזורים שלא השתנו אקולוגית בקווקז, ואזור פופולרי לטרקים בהרים.

== קישורים חיצוניים ==

* 
* פטר נסמית' (2006), [http://books.google.com/books?vid=ISBN1845112067&id=hzibjwOkl9wC&pg=PA121&lpg=PA121&ots=CVuthpmE5d&dq=Tusheti&sig=VJKVbUFcife9LsmgvcYZYs2jLtE#PPA122,M1 צועדים בקווקז - גאורגיה: מדריך מושלם לציפורים, צמחים וחיות של אירופה], עמ' 121–140 
* 

== הערות שוליים ==

קטגוריה:גאורגיה: מחוזות היסטוריים
קטגוריה:קאחתי
קטגוריה:צפון הקווקז
קרל אנטון, נסיך הוהנצולרן

קרל אנטון, נסיך הוהנצולרן (בגרמנית: Karl Anton von Hohenzollern-Sigmaringen; 7 בספטמבר 1811 - 2 ביוני 1885), היה נסיך מבית הוהנצולרן-זיגמרינגן, וראש ממשלת פרוסיה, מ-6 בנובמבר 1858 ועד 12 במרץ 1862.

==ביוגרפיה==
קרל אנטון נולד ב-7 בספטמבר 1811 בזיגמרינגן, לקרל, נסיך הוהנצולרן-זיגמרינגן ומארי אנטואנט מירא, בתם של פייר מירא ולואיז ד'אסטור.

בשנת 1848 הודח אביו קרל, נסיך הוהנצולרן-זיגמרינגן במהלך מהפכות אביב העמים, וקרל אנטון עלה לשלטון במקומו. קרל אנטון קיבל סיוע מהצבא הפרוסי שהחזירו לשלטונו, ובדצמבר 1849 הגיע לידי הסכם עם ממלכת פרוסיה על סיפוח הנסיכות לפרוסיה. בשנת 1850 סופחה הנסיכות לפרוסיה יחד עם נסיכות הוהנצולרן-הכינגן, והשתיים אורגנו כפרובינציית הוהנצולרן.

בשנת 1852 הוא מונה למפקד הדיוויזיה ה-14, ובשנת 1853 הועלה לדרגת גנרל לוטננט. בין השנים 1858–1861 שימש קרל אנטון כראש ממשלת פרוסיה, ובשנת 1869 קיבל את התואר "נסיך הוהנצולרן", לאחר מותו של קונסטנטין, נסיך הוהנצולרן-הכינגן ללא יורשים. בנו השני של קרל אנטון - קרל אייטל פרידריך, נסיך הוהנצולרן מונה לנסיך רומניה בשנת 1866, ובשנת 1881 הוכתר כקרול הראשון, מלך רומניה. משפחתו נשארה בשלטון עד לסיום המונרכיה ברומניה בשנת 1947, עם הדחתו של המלך האחרון מיכאי הראשון, מלך רומניה. בנו הבכור של קרל אנטון - לאופולד, נסיך הוהנצולרן קיבל בשנת 1869 הצעה לכתר ספרד, מה שהביא לבסוף למלחמת צרפת–פרוסיה ולהקמת הקיסרות הגרמנית.

ב-2 ביוני 1885 מת קרל אנטון בברלין, ובנו לאופולד, נסיך הוהנצולרן ירש את תאריו.

==משפחתו==
ב-31 באוקטובר 1834 התחתן קרל אנטון עם יוזפינה, נסיכת באדן, בתו של קרל, הדוכס הגדול של באדן, ממנה נולדו לו 6 ילדים:
* לאופולד, נסיך הוהנצולרן (1835–1905)
* סטפני, נסיכת הוהנצולרן-זיגמרינגן (1837–1859), התחתנה עם פדרו החמישי, מלך פורטוגל
* קרול הראשון, מלך רומניה (1839–1914)
* אנטון, נסיך הוהנצולרן-זיגמרינגן (1841–1866)
* פרידריך, נסיך הוהנצולרן-זיגמרינגן (1843–1904)
* מריה, נסיכת הוהנצולרן-זיגמרינגן (1845–1912), התחתנה עם הנסיך פיליפ, רוזן פלנדריה

==אילן יוחסין==

==קישורים חיצוניים==

* 

קטגוריה:נסיכים גרמנים
קטגוריה:פרוסיה
קטגוריה:אבירי מסדר העיט השחור
קטגוריה:בית הוהנצולרן
קטגוריה:גרמנים שנולדו ב-1811
קטגוריה:גרמנים שנפטרו ב-1885
קטגוריה:חברי הבית העליון של הלנדטאג של פרוסיה
43 (מספר)

43 (במילים בלשון זכר: ארבעים ושלושה; בלשון נקבה: ארבעים ושלוש) הוא המספר הטבעי הבא אחרי 42 ולפני 44.

== במתמטיקה ==
43 הוא מספר ראשוני, וגם ראשוני וואגסטף. 43 הוא האיבר הרביעי בסדרת סילבסטר. 43 הוא מספר היגנר. 

== במדע ==
* 43 הוא המספר האטומי של טכנציום, המספר האטומי הנמוך ביותר של יסוד שאין לו איזוטופ יציב.

== בתחומים אחרים ==
* בגיל 43 ג'ון פיצג'רלד קנדי נהיה הנשיא הצעיר ביותר של ארצות הברית.
* יום ירושלים הוא היום ה-43 לספירת העומר. 

==קישורים חיצוניים==

קטגוריה:מספרים טבעיים
סדרת סילבסטר

סדרת סילבסטר היא סדרה של מספרים טבעיים, המוגדרת לפי נוסחת הנסיגה <math>\ s_i = s_{i-1}(s_{i-1}-1)+1</math>, כאשר <math>\ s_1=2</math>. הסדרה נקראת על שמו של המתמטיקאי היהודי בריטי ג'יימס ג'וזף סילבסטר. 

בסדרה זו מתקיים שכל איבר שווה למכפלה של קודמיו בסדרה בתוספת 1, לפי היחס <math>\ s_n = 1 + \prod_{i = 1}^{n - 1} s_i</math>, וכך אפשר לראות שכל שני מספרים בה זרים זה לזה. תכונה זו מספקת הוכחה מיידית למשפט של אוקלידס שקיימים אינסוף מספרים ראשוניים: לכל איבר בסדרה יש מחלק ראשוני, ואלו חייבים להיות שונים זה מזה. 

חשיבותה העיקרית של סדרת סילבסטר בכך שמבין כל הפתרונות למשוואה הדיופנטית <math>\ \frac{1}{x_1}+\frac{1}{x_2}+\dots+\frac{1}{x_n}=1</math> בנעלמים <math>\ 0<x_1\leq x_2 \leq \dots \leq x_n</math>, עבור <math>\ n </math> טבעי כלשהו, הפתרון שבו <math>\ x_n</math> הוא הגדול ביותר מתקבל מ-<math>\ n </math> איברי סדרת סילבסטר הראשונים, לפי הנוסחה <math>\ \frac{1}{s_1}+\dots+\frac{1}{s_{n-1}}+\frac{1}{s_n-1}=1</math>. בפרט, למשוואה זו יש מספר סופי של פתרונות.

לדוגמה, ארבעת האיברים הראשונים של סדרת סילבסטר הם 2, 3, 7, 43, ואכן <math>\ \frac{1}{2}+\frac{1}{3}+\frac{1}{7}+\frac{1}{42}=1</math>.

==קישורים חיצוניים==
* 
* 

סילבסטר
קטגוריה:משוואות דיופנטיות
Chemical Abstracts Service

מטה שירות התקצירים
שירות התקצירים בכימיה (באנגלית: Chemical Abstracts Service; או בקיצור CAS) הוא מחלקה של האגודה האמריקנית לכימיה, והוא אחראי על פרסום של תקצירים בנושא כימיה ומוצרים נילווים. השירות ממוקם בעיר קולומבוס, אשר באוהיו, ארצות הברית. השירות מפרסם אינדקס של הספרות המדעית בכימיה ותחומים קרובים, בתוספת תקצירים לרוב המאמרים. הגרסה המודפסת יוצאת לאור משנת 1907, אבל בשנים האחרונות היא הוחלפה במידה רבה על ידי הגרסה הממוחשבת. המושג "תקצירים בכימיה" (Chemical Abstracts) משמש לעיתים קרובות לתיאור סוגים שונים של אוספים ומוצרים, אך כיום יש לכל חלק שם מוגדר.

== אוספים ==
שני האוספים המשמשים את המוצרים השונים הם CAplus ו-Registry. CAplus מכיל מידע ביבליוגרפי ותקצירים לכל המאמרים המתפרסמים בעיתונות העוסקת בכימיה ברחבי העולם, ולמאמרים הקשורים לכימיה מהעיתונות המדעית, פרסומי הפטנטים ופרסומים אחרים. Registry מכיל מידע לגבי כ-27,000,000 חומרים אורגנים וחומרים אנאורגנים, וכ-57 מיליון רצפי DNA. המידע הכימי מופק על ידי CAS, והמידע על הרצפים מתקבל מ-GenBank, בסיס נתונים לרצפים של נוקלאוטידים המופק על ידי המכונים הלאומיים לבריאות של ארצות הברית. המידע הכימי נערך על ידי מערכת הרישום של CAS, אשר מקצה לכל רכיב מספר רישום CAS ייחודי, מספר אינדקס וייצוג גרפי של מבנו הכימי. ההקצאה של שמות כימיים נעשית בהתאם לכללי מונחון IUPAC לשמות אינדקס CA, השונים במקצת מהסטנדרט הבינלאומי הרגיל של IUPAC.

== מוצרים ==
ניתן לחפש חומר באוסף הראשי ובתוספות בכמה צורות. ל-CAS יש כמה מערכות של בסיסי נתונים משל עצמו: STN ו-SciFinder.

=== STN ===
STN היא מערכת שנועדה בעיקר לחיפוש על ידי מומחים, ומשתמשת בממשק שורת פקודה, ולא בממשק משתמש גרפי. בנוסף לקובצי ה-CAS, המערכת מסוגלת לבצע חיפושים גם בקבצים רבים נוספים, בדומה למערכות מסחריות נוספות דוגמת Dialog.

=== SciFinder ===
SciFinder היא תוכנה אשר מיועדת בעיקר לחיפוש על ידי כימאים מחברות מסחריות. לתוכנה יש גרסאות למערכות ההפעלה חלונות ומקינטוש. גרסה נוספת היא ScifinderScholar, החסרה תוספות לחיפוש בכמה בסיסי נתונים, ומיועדת בעיקר לשימוש אקדמאי. גרסה זו היא המצויה ביותר באוניברסיטאות ומוסדות אקדמיים אחרים. שתי התוכנות מבוססות על ממשק גרפי, מה שתורם להיותן מוצלחות לחיפוש במערכת הרישום אחר מבנים כימיים.

== ראו גם ==
* בסיס נתונים
* PubChem
* ChemSpider
* המרכז הלאומי האמריקאי למידע ביוטכנולוגי (NCBI)

== קישורים חיצוניים ==
* 
* [https://www.cas.org/products/stn STN] – דף המוצר, באתר CAS
* [http://www.cas.org/products/scifinder SciFinder] – דף המוצר, באתר CAS

== הערות שוליים ==

קטגוריה:כימיה
קטגוריה:קולומבוס (אוהיו)
קטגוריה:ארצות הברית: ארגונים
קטגוריה:ארצות הברית: מדע וטכנולוגיה
קטגוריה:כתיב כימי
שגר ושכח

טיל שגר ושכח [[PARS 3 LR של הצבא הגרמני]]
שגר וּשכח היא הטכנולוגיה של רקטות או נשק מונחה הפועלים עצמאית לאחר השיגור.

חימוש שגר ושכח כולל בתוכו מערכת ניווט אינרציאלית או GPS, המנחים אותו אל המטרה לאחר שיגורו, כך שהמפעיל חופשי לעזוב את עמדת השיגור או לבצע שיגור נוסף. טילים מסוימים יכולים אף לאתר עצמאית את המטרה, גם אם היורה מעולם לא היה איתה בקשר עין, באמצעות רב"ת.

כמו כן, ישנם כטב"מים שניתן להפעיל בשיטת שגר ושכח, כמו הפוטרוס האיראני.

אפשרות לעדכן את מסלול מעוף הנשק לאחר השיגור, באמצעים בעלי יכולת שגר ושכח, נקראת "שגר ועדכן".

לעיתים הביטוי "שגר ושכח" מתייחס לאמצעים פחות מתקדמים, שאינם בעלי יכולת שליטה מרחוק, כמו ברקטות ובטילי אוויר-אוויר מונחי חום, בהם אין למשגר או לטייס בהתאמה, יכולת להשפיע על מעוף הטיל לאחר שיגורו.

בעברית מודרנית מקובל להשתמש בצירוף זה בהשאלה, כאשר מייחסים תכונה לאדם, למכונה או למנגנון ממוחשב המשלים נאמנה את כל המשימות שמוטלות עליו, מבלי שמפעיליו יצטרכו לעקוב אחריו ולוודא את ביצוע המשימה. עוד מקובל להשתמש בביטוי שגר ושכח בניהול תיק השקעות שמשמעותו קנה והחזק או קניה לזמן מרובה שלא מצריכה התערבות בניהול.

== דוגמאות ==
דוגמאות לטילי שגר ושכח מונחי אינפרה אדום ומונחי מכ"ם:

קטגוריה:הנחיית טילים
נפת אחמטה

נפת אחמֶטָה (בגאורגית: ახმეტის მუნიციპალიტეტი, אחמֶטיס מוּניציפַּליטֵטי) היא הנפה הצפונית ביותר במחוז קאחתי שבגאורגיה. הנפה הממוקמת בצפון-מערב קאחתי, גובלת מצפונה ברפובליקת צ'צ'ניה, ממזרח ברפובליקת דאגסטן, שבפדרציה הרוסית ונפת תלאווי, מדרום בנפת סאגרג'ו. ממערב גובלת הנפה בנפת דושתי ונפת תיאנתי. עד שנת 1946 נכללה שטח הנפה בתחומי נפת תלאווי ובשנה זו הפכה לנפה נפרדת. בנפה זו נכלל גם האזור הגאוגרפי תושתי.

== יישובים ==
* ערים: 1 (אחמטה)
* כפרים: 75 (ביניהם מטני - כפר גדול עם 5,500 תושבים, שנאכו ועוד)

== דמוגרפיה ==

{| border=1 align=center cellpadding=8 cellspacing=0 style="margin: 0.5em 1em 1em 1em; background: #f9f9f9; border: 2px #aaaaaa solid; border-collapse: collapse; font-size: 95%;" width=70%
|-
!colspan=8|אוכלוסיית נפת אחמטה לפי שנים
|-align=center
|-align=right
|align=right| |||2003||2004||2005||2006||2007||2008
|-align=right
|align=right|(באלפים)||41.2||40.9||40.8||41.7||41.6||41.5
|}

== אתרים ==
* מצודת בָּחטריוֹני - גלאוואני
* מצודת קווֶטֶרי - בכפר נאדוּקנָרי
* מצודת אלאווֶרדי מהמאה האחת עשרה
* מנזר מאטני

== קישורים חיצוניים ==

* 
* [https://web.archive.org/web/20110721030511/http://kakheti.gov.ge/eng/index.php?cat=68&par=32 נפת אחמטה], באתר הרשמי של מחוז קאחתי, 

== הערות שוליים ==

אחמטה
קטגוריה:קאחתי
חנה שזיפי

חנה שזיפי (נולדה ב-4 באפריל 1944), היא אתלטית ישראלית בעבר. היא אלופה ושיאנית ישראל, אלופה ושיאנית אסיה, זכתה ב-4 מדליות במשחקי אסיה (בנגקוק 1966) מהן 3 זהב. זכתה 13 פעמים באליפות ישראל במרוצי שדה, שיא זכיות. לאחר פרישתה הייתה חברת נבחרת ישראל לנשים בברידג'.

== ביוגרפיה ==
שזיפי נולדה בעיראק למשפחת צדיק, ועלתה לישראל עם משפחתה בגיל 6. היא גדלה בפתח תקווה ובשנת 1965 נישאה לאילן שזיפי, אצן אף הוא, ששימש במשך שנים כמאמנה האישי, על חשבון קריירת האצנות שלו.

שזיפי החלה את קריירת האתלטיקה שלה בהפועל פתח תקווה, ולימים הפכה לאחת האתלטיות הבכירות והמשפיעות במפת הספורט הישראלי.

שזיפי ייצגה את ישראל באולימפיאדת מקסיקו סיטי (1968). היא זכתה בשלוש מדליות זהב ובמדליית ארד במשחקי אסיה. במשחקים שנערכו בבנגקוק ב-1966 היא זכתה במדליית זהב בריצת 800 מטר ובמשחקים שנערכו בבנגקוק ב-1970 היא זכתה בשתי מדליות זהב בריצת 800 מטר בשיא אסיה חדש של 2:06.5 דקות ובריצת 1500 מטר בשיא אסיה חדש נוסף של 4:25.1 דקות. בנוסף, היא זכתה במדליית ארד במשחקים שנערכו בטהראן ב-1974 בריצת 1500 מטר.

בשנת 1971 קבעה שזיפי בריצת 1500 מטר שיא ישראלי חדש של 4:22.6 דקות (בריצה מעורבת עם גברים).

שזיפי זכתה בשתי מדליות ארד באליפות אסיה לשנת 1975 , שנערכה בסיאול, קוריאה הדרומית בריצת 1500 מטר ובריצת 3000 מטר. כמו כן, זכתה ברציפות 15 פעמים במרוץ הקפת התבור בין השנים (1976-1961).

היא פרשה לפני הולדת בנה השלישי, בשנת 1979, בעודה בשיא הקריירה, בהכריזה כי מעוניינת לפרוש בשיא.

כיום משמשת חנה כחברת הנהלת הוועד האולימפי בישראל וחברת הנהלת "אילת" - ההתאחדות הישראלית לספורט תחרותי לא אולימפי וזאת כנציגת ציבור.
<gallery>
Chana-003.jpg|מציגה 2 מדליות זהב בהן זכתה באליפות אסיה בבנגקוק 1970, <small>פורסם בעיתון "דבר" 22 בדצמבר 1970</small>
Chana-039.jpg|בקו הסיום של הריצה ההיסטורית של 1500 המטר באליפות אסיה בבנגקוק 1970. בריצה זו זכתה במדליית זהב נוספת.
</gallery>

== תארים והשגים ==
* בסך הכול זכתה שזיפי ב-28 תארים לאומיים אישיים, במדי הפועל פתח תקווה, הפועל חיפה והפועל באר שבע וקבעה 21 שיאים לאומיים.
*בשנת 1970 נבחרה שזיפי כספורטאית השנה של הוועד האולימפי בישראל.
*באירוע הצדעה לנשים בספורט, שהתקיים במסגרת הפסטיבל הבינלאומי "פמינה 2001" זכתה שזיפי לכבוד.
*בשנת 2024 קיבלה אות הוקרה במסגרת מרוץ התבור.

==ברידג'==
לאחר פרישתה מקריירת האתלטיקה, החלה לשחק ברידג', וזכתה אף בתחום זה בפרסים רבים וזכתה ליצג את ישראל בתחרויות בינלאומיות רבות.
כיהנה כמנהלת המשרד של ההתאגדות הישראלית לברידג' וכיום פרשה לפנסיה, הייתה חברת נבחרת ישראל לנשים בברידג' וחברת הוועד האולימפי בישראל.

== ראו גם ==
*ישראל במשחקי אסיה

==קישורים חיצוניים==

* [http://www.gbrathletics.com/nc/isr.htm אלופי ואלופות ישראל באתלטיקה] באתר gbrathletics 
* [https://web.archive.org/web/20131006234332/http://www.iaa.co.il/index.php?uri=%2Fhonorees%2Fmember%2F54 חנה שזיפי] באתר איגוד האתלטיקה
* 

== הערות שוליים ==

קטגוריה:שחקני ברידג' ישראלים
קטגוריה:אתלטיות אולימפיות ישראליות
קטגוריה:רצות ישראליות למרחקים בינוניים
קטגוריה:רצים ישראלים למרחקים בינוניים
קטגוריה:אלופות אסיה ישראליות
קטגוריה:אלופות ישראל בריצה
קטגוריה:אלופי ישראל בריצה
קטגוריה:משתתפים ישראלים באולימפיאדת מקסיקו סיטי (1968)
קטגוריה:נשות הוועד האולימפי בישראל
קטגוריה:אנשי הוועד האולימפי בישראל
קטגוריה:ישראליות ילידות עיראק
קטגוריה:ישראלים ילידי עיראק
קטגוריה:שחקניות ברידג'
קטגוריה:ישראליות שנולדו ב-1944
קטגוריה:ישראלים שנולדו ב-1944
תאודאס

תאודאס (ביוונית: Θευδᾶς, בלטינית: Theudas) היה, לדברי יוסף בן מתתיהו, משיח שקר שפעל ביהודה בתקופת הנציב פאדוס, והומת בפקודתו, ככל הנראה בשנת 46.

== רקע ==
תופעת הנבואה בהיסטוריה הקדומה של ישראל, החל מתקופת המקרא, מקורה בקבוצה דעתנית, ביקורתית, שצמחה על רקע של מחלוקות ופולמוס במישור הפוליטי, הכלכלי, החברתי והתרבותי. דומה לה התופעה המשיחית, שעניינה, כרונולוגית, נעוץ בתקופת בית שני. קבוצות נבואיות-משיחיות, קטנות וקיצוניות, צמחו בתקופת השלטון הרומי, ובעיקר בעידן הנציבות הרומית השנייה (66-44), כשהמצב הכללי ביהודה החמיר והלך. השלטונות הרומיים התייחסו בחומרה רבה לתופעה זו בשל השיוך הכישופי לאירועי ההתנבאות, ויותר מכך – בשל החשש שהתרכזויות המוניות סביב אותם משיחים ונבאים עלולות לקדם תופעות מרדניות.

==תאודאס ופעולותיו==
בימי כהונתו של הנציב פאדוס, ראשון הנציבים של תקופת הנציבות השנייה, הופיע ביהודה "משיח שקר" ושמו תאודאס, שם מיוון שאפיין יהודים רבים בתקופה זו, ואולי בעל משמעות בהקשר לרוחניותו.

לדברי יוסף בן מתתיהו: . ההליכה למדבר, ההתקהלות ההמונית, נטילת הרכוש (ואחר-כך חלוקתו), זיקה למקווי מים כסימן לטהרה והבטחת ביצוע מעשי פלא ונס אפיינו תופעות "נבואיות משיחיות" של שלבי היטהרות במדבר. שמו של תאודאס מוזכר גם במקורות הנוצריים כמשיח שקר.

==תגובת הרומאים==
הרומאים, כצפוי, לא היססו להפעיל כוח צבאי מול תאודאס ומאמיניו. בפקודת פאדוס נשלחה למקום פלוגת פרשים, שכיתרה את החבורה במפתיע. רבים נהרגו והמונים נתפשו. תאודאס נפל בשבי וראשו נכרת מעליו. עונש העריפה, כעונשו של יוחנן המטביל, נועד, בדומה לתליה/לצליבה, לבוגדים בשלטון, ובמיוחד כלפי מי שחוששים ממנו מאוד ומבקשים להבטיח, שבשום פנים ואופן לא יטריד את הרומאים גם לאחר מותו.

==ראו גם==
*משיח שקר

==הערות שוליים==

קטגוריה:יהודי תקופת בית שני
קטגוריה:תנועות משיחיות יהודיות
קטגוריה:משיחי שקר יהודים
קטגוריה:אישים שהוצאו להורג בעריפת ראש
קטגוריה:נפטרים ב-46
קטגוריה:יהודים בארץ ישראל במאה ה-1